DĖL PRIEŠMOKYKLINIO UGDYMO NUO 2023 M.

Informuojame, jog 2023 m. sausio 1 d. įsigaliojo LR Švietimo įstatymo

(<https://e-seimas.lrs.lt/portal/legalAct/lt/TAD/TAIS.1480/asr>)

pakeitimai, kuriuose pažymimos nuostatos dėl priešmokyklinio ugdymo: nuo kokio amžiaus vaikai gali pradėti ugdytis priešmokyklinio ugdymo grupėse ir kokiais atvejais reikia kreiptis į Pedagoginę psichologinę tarnybą (toliau - PPT) dėl vaiko įvertinimo.

Nuo 2023 m. rugsėjo 1 d.  priešmokyklinis ugdymas pradedamas:

1)      **2017 m. gimusiems vaikams** – privalomas priešmokyklinis ugdymas;

2)      **2018 m. sausio 1 d. – balandžio 30 d. gimusiems vaikams** – pradedamas teikti priešmokyklinis ugdymas, atsižvelgus į tėvų (globėjų) sprendimą;

3)      **2018 m. gegužės 1 d. – rugsėjo 1 d. gimusiems vaikams** – gali būti pradedamas teikti priešmokyklinis ugdymas, atlikus vaiko ugdymo ir ugdymosi poreikių, pažangos vertinimą PPT. Tėvai (globėjai) kreipiasi į PPT (ne vėliau kaip iki rugpjūčio 14 d.) dėl vaiko įvertinimo pradėti priešmokyklinį ugdymą. Gavę PPT išvadą-rekomendaciją, dėl tolesnio vaiko ugdymo galutinį sprendimą priima tėvai (globėjai).

Primename, kad Švietimo, mokslo ir sporto ministro nustatytais atvejais ir tvarka

(<https://e-seimas.lrs.lt/portal/legalAct/lt/TAD/10626e14675511ecb2fe9975f8a9e52e/asr>) įvertinus vaiko ugdymo ir ugdymosi poreikius, pažangą, priešmokyklinis ugdymas **gali trukti dvejus metus** tiems vaikams, kurie pagal priešmokyklinio ugdymo programą pradėjo būdami 5 metų. **Jei vaikai pradėjo ugdytis pagal priešmokyklinio ugdymo programą, kai jiems tais kalendoriniais metais suėjo 6 metai, priešmokyklinis ugdymas negali trukti dvejus metus** ir jokios išimtys nėra numatytos.

LR Socialinės paramos mokiniams įstatymo

(<https://e-seimas.lrs.lt/portal/legalAct/lt/TAD/TAIS.279123/asr>) 3 punktas reglamentuoja „Mokiniams, kurie mokosi pagal priešmokyklinio ugdymo programą ar pagal pradinio ugdymo programą pirmoje ar antroje klasėje, mokykla organizuoja nemokamus pietus, kurie skiriami šio įstatymo 10 straipsnio 1 dalyje nustatyta tvarka nevertinant gaunamų pajamų.“. Pažymima, jog vaikų maitinimas apmokamas vienerius arba dvejus metus, kol vaikas lanko priešmokyklinio ugdymo grupę.